Kartverket

|  |
| --- |
| Dato: 29.06.2022 |
| Vår ref.: MARSEI 21/7222-5 |
| Arkivkode: L32  Løpenum: 22/18162 |
| Deres ref: |

**REISE NAVNESAK PÅ LILLEHAMMER**

Lillehammer kommune, ved navnekomitéen, ber Kartverket om å reise navnesak i forbindelse med navnsetting av en ny veg på Lillehammer.

Navnekomitéen har vært i kontakt med Språkrådet om saken, og ber nå altså om at det reises en navnesak.

I området hvor det skal settes nytt vegnavn finner man gården Hage, som igjen har satt gitt navn til Hagevegen, Hagehaugvegen og Hagesletta. Området hvor disse vegene er blir kalt Hagejordet, og komitéens forslag til nytt vegnavn i området er Hagejordet.

Språkrådet mener derimot at vegnavnet bør skrives Hagajordet- med *a.*

Dette skriver Språkrådet:

**Hagejordet** – vi tilrår skrivemåten **Hagajordet**. Eiendomsnavnet som utgjør forleddet her, er

registrert i SSR med *Haga* (jamvektsform) som tilrådd skrivemåte. Det er dermed denne skrivemåten kommunen må bruke, jf. § 13 siste ledd i Forskrift om stadnamn.

Det etablerte navnet, både offentlig og muntlig, er Hage- med *e*, og navnekomitéen mener det blir feil og ikke minst ulogisk å ny etablere en ny skriveform i området. Vi håper Kartverket kan hjelpe oss slik at vi kommer videre i saken.

Vedlegg:

Kartutsnitt  
Saksfremstilling navnesak  
Uttalelse fra Språkrådet  
Aksel Hattestads manuskript om gårdene i Fåberg

Med hilsen

Thorstein Hernes  
Leder navnekomitéen